Vyf sterf toe vragmotor bots, brand | Nuus24
Twee beseer ná vragmotor met gassilinders omslaan
Johannesburg – Vyf mense, onder wie 'n baba, is Dinsdag dood toe 'n vragmotor teen vier motors in Kiblerpark gebots het, het die Johannesburgse nooddienste gesê."Die voertuie het aan die brand geslaan en die vyf slagoffers was onherkenbaar verbrand," het 'n woordvoerder vir die stad se nooddienste, Robert Mulaudzi, gesê."Nog sewe mense is op die toneel behandel voor hulle na verskeie hospitale in die stad geneem is.""Brandbestryders moes lank spook om die brand onder beheer te kry."Mulaudzi het gesê die vragmotor het nie vlambare goedere vervoer nie. Volg Nuus24 op Twitter.